ประจำเดือนมาวันแรกวันที่ 12 หมดวันที่ 17 ที่ผ่านมาครับ จากนั้นมีเพศสัมพันธ์ หลังหมดประจำเดือน3 วัน ไม่ได้หลั่งข้างใน แฟนทานยาคุมชนิด 21 เม็ดมาประมาณ เกือบ2 ปีครับอยากสอบถามคุณดังนี้ครับยังอยู่ในระยะปลอดภัยหรือไม่ ?ไข่จะตกประมาณวันไหนครับ?มีโอกาศตั้งครรภ์หรือไม่ มากน้อยแค่ไหนครับ?และในกรณีที่หลั่งใน จะมีโอกาศตั้งครรภ์ได้หรือไม่ ?ขอบครับ
สวัสดีค่ะ หากกำลังทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหรือท้องเสียหลังทานยา ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะมีเพศสัมพันธ์ในวันใดก็ตามทั้งนี้ การออกฤทธิ์ของยาคุมกำเนิดในการป้องกันการตั้งครรภ์ คือจะไปยับยั้งการตกไข่ สร้างเมือกที่บริเวณปากมดลูกให้เหนียวข้น เพื่อให้สเปิร์มเข้าไปผสมกับไข่ได้ยาก และทำให้ผนังมดลูกบาง เพื่อไม่ให้ไข่ฝังตัวที่ผนังมดลูกได้สำเร็จดังนั้น หากยังทานยาคุมกำเนิดอยู่ ก็ไม่น่ามีการตกไข่เกิดขึ้น และการนับระยะปลอดภัยก็ไม่สามารถนำมาใช้ได้ค่ะ แต่ก็สามารถมีเพศสัมพันธ์ได้ทุกวัน อย่างที่ได้กล่าวไปแล้ว โดยมีโอกาสตั้งครรภ์น้อยกว่า 1%